# TULOSTAMINEN WINDOWS-YMPÄRISTÖSSÄ (KUN KÄYTTÄJÄN TODENNUS ON KÄYTÖSSÄ)

## Yleiskatsaus

Syötettävät käyttäjän tiedot (kuten käyttäjänimi ja salasana) määräytyvät käytetyn todennusmenetelmän mukaan, joten tarkista ne laitteen pääkäyttäjältä ennen tulostamista.

- Painike, jolla tulostinajurin ominaisuusikkuna (tavallisesti [Ominaisuus] tai [Tulostusasetukset]) avataan, saattaa vaihdella sovelluksen mukaan.
- Kun mustavalkotulostus on valittu tulostinajurissa, tulostaminen on mahdollista ilman käyttäjän tietoja.
  Lisätietoja mustavalkotulostuksesta on kohdassa "Mustavalkoinen tulostus" otsikon "VÄRITILAN VALITSEMINEN" alla.
  Tulostettujen sivujen määrä lisätään "Muu käyttäjä" määrään. Tässä tapauksessa muut tulostustoiminnot voivat olla rajoitettuja. Kysy lisätietoja pääkäyttäjältä.

- Jos olet määrittänyt "Tulostusmenettely"-asetuksen [Vaihtoehdot]-välilehdessä niin, että käyttäjän tunnistus on aina käytössä, käyttäjiltä edellytetään tunnistautumista kunkin tulostustyön yhteydessä.
- Laitteen käyttäjäntunnistustoimintoa ei voida käyttää, kun PPD-ohjain* on asennettu ja Windowsin vakio PS-tulostinajuria käytetään.
  Tämän takia laite voidaan määrittää estämään käyttäjää tulostamasta, ellei hänen käyttäjätietojaan ole tallennettu laitteeseen.
  * PPD-ohjaimen avulla laite voi tulostaa käyttäen Windowsin vakio-PS-tulostinajuria.

Tulostuksen estäminen, jos käyttäjän tietoja ei ole tallennettu laitteeseen:
Valitse "Asetustilassa" [Käyttäjän hallinta] → [Oletusasetukset] → [Estä virheellisen käyttäjän tulostus].

## Toiminta

Valitse sovelluksessa laitteen tulostinajuri tulostinajurin ominaisuuksien ikkunassa ja napsauta [Määritykset]-painiketta.
Napsauta [Työn hallinta] -välilehteä.
Anna käyttäjätietosi.

- Kun käyttäjän tunnistus tapahtuu käyttämällä käyttäjänimeä/salasanaa, napsauta [Käyttäjänimi]- ja [Salasana]-ruutuja niin, että valintamerkki tulee näkyviin, ja anna käyttäjänimesi ja salasanasi. Anna salasana (1–32 merkkiä).
- Kun käyttäjän tunnistus tapahtuu käyttämällä käyttäjänumeroa, valitse [Käyttäjänumero]-ruutu ja syötä käyttäjänumerosi (5–8 numeroa).

Jos olet määrittänyt "Tulostusmenettely"-asetuksen [Vaihtoehdot]-välilehdessä niin, että käyttäjän tunnistus on aina käytössä, käyttäjätietoja ei voi syöttää tässä kohdassa.
Käyttäjätiedot on syötettävä valintaikkunassa, joka tulee näkyviin joka kerta, kun käyttäjä käynnistää tulostustyön.
Anna käyttäjänimi ja työn nimi tarvittaessa.

- Napsauta [Käyttäjänimi]-valintaruutua ja syötä käyttäjänimi (korkeintaan 32 merkkiä). Syötetty käyttäjän nimi näkyy laitteen kosketuspaneelissa. Jollet syötä käyttäjänimeä, näkyvissä on tietokoneen käyttäjätunnus.
- Napsauta [Työn nimi] -valintaruutua ja syötä työn nimi (korkeintaan 30 merkkiä). Syötetty työn nimi näkyy tiedostonimenä laitteen kosketuspaneelissa. Jollet syötä työn nimeä, näkyviin tulee sen sijaan sovelluksessa asetettu tiedostonimi.

Jotta vahvistusikkuna näkyy ennen tulostuksen alkamista, valitse [Autom. Työnohj. seuranta] -valintaruutu.
Käynnistä tulostus painamalla [OK]-painiketta.
Takaisin ylös