# OHJELMAN TALLENTAMINEN

## Yleiskatsaus

Toiminto tallentaa kopiointiasetukset yhdeksi ohjelmaksi. Tallennettu ohjelma on helppo hakea.
Tietoja ohjelman hakemisesta on kohdassa "OHJELMAN HAKEMINEN".
Oletetaan esimerkiksi, että A3 (11" x 17") -kokoiset CAD-piirustukset kopioidaan kerran kuukaudessa arkistointia varten ja että arkistoinnissa käytetään seuraavia asetuksia:

- A3 (11" x 17") -kokoiset CAD-piirustukset pienennetään A4 (8-1/2" x 11") -kokoon.
- Paperimäärän puolittamiseksi käytetään kaksipuolista kopiointia.
- Marginaalin siirtoa käytetään, jotta marginaaliin voidaan lävistää reikiä arkistointia varten.

Kun työohjelmaa ei ole tallennettu | Kun työohjelma on tallennettu
--- | ---
Asettaa A3 (11" x 17") -koon pienentämisen A4 (8-1/2" x 11") -kokoon. Muuttaa valotusasetuksen. Asettaa kaksipuolisen kopioinnin. Asettaa marginaalit. Asettaa rei'itysasetukset. Kosketa [Värikäynnistys]- tai [Mustavalkokäynnistys]-näppäintä. | Valitsee kopiointiasetukset. Kosketa [Värikäynnistys]- tai [Mustavalkokäynnistys]-näppäintä.
Joka kuukausi tarvitaan huomattavan paljon aikaa piirustusten kopioimiseen, koska kaikki edellä olevat asetukset on valittava. Lisäksi asetusten valinnassa tehdään joskus virheitä, minkä vuoksi kopioita on ehkä otettava uudelleen. | Asetukset on tallennettu ohjelmaan, joten ne voidaan valita näppäintä koskettamalla. Yksinkertaista ja nopeaa. Lisäksi asetukset on tallennettu siten, ettei virheiden mahdollisuutta ole, joten kopioiden uusiminen ei ole tarpeellista asetusvirheiden vuoksi.

- Enintään 48 ohjelmaa voidaan tallentaa.
- Ohjelma-asetukset säilyvät rekisteröityinä, vaikka päävirta on katkaistu.
- Lisäksi ohjelma voidaan tallentaa myös kotisivuun tai kirjanmerkiksi pikavalintana. Tällöin sen hakeminen on helpompaa.

## Toiminta

Määritä tallennettava kopiointitoiminto.
[Ohjelman rekisteröinti] -näppäin tulee näkyviin perusnäyttöön.
Kosketa toimintopaneelissa [Ohjelman rekisteröinti] -näppäintä.
Kosketa näppäintä, johon ei ole vielä rekisteröity ohjelmaa.
Näppäin, johon ohjelma on tallennettu, näkyy värillisenä. Kosketa näppäintä, johon ei ole tallennettu ohjelmaa.
Jos ohjelmaa ei nimetä, laite antaa sille automaattisesti sarjanumeron ohjelman nimen sijaan.
Nimeä ohjelma ja kosketa [OK]-näppäintä.
Näkyviin tulee ilmoitus rekisteröinnin onnistumisesta.
Valitse, rekisteröidäänkö ohjelma kotisivuun tai kirjanmerkkinä vai ei.

- Jos käyttäjän tunnistus on käytössä, laite rekisteröi ohjelman pikavalinnan käyttäjän kotisivuun tai kirjanmerkkeihin.
- Jos käyttäjän tunnistus ei ole käytössä, pääkäyttäjän salasanan syöttönäyttö tulee näkyviin. Kun pääkäyttäjän salasana on syötetty, rekisteröinti on valmis.

Kopioiden lukumäärää ei voida tallentaa.
Takaisin ylös