# PAPERI AIHEUTTAA TUKOKSEN

Tarkistettava asia | Ratkaisu
--- | ---
Onko laitteeseen jäänyt repeytynyt paperinpala? | Varmista, että kaikki paperi on poistettu. - PAPERITUKOSTEN POISTAMINEN
Onko tasolle asetettu liikaa paperia? | Varmista, että tasolla oleva paperipino ei ole korkeampi kuin merkkiviiva.
Ottaako laite monta paperia yhdellä kertaa? | Tuuleta paperinippua hyvin, ennen kuin asetat sen paperitasolle.
Käytätkö vääränlaista paperia? | Käytä SHARPin suosittelemaa paperia. Muille laitemalleille tarkoitetun paperin tai laitteelle sopimattoman erikoispaperin käyttö saattaa johtaa paperitukoksiin, taitteisiin tai tahroihin. - Pikaohjeen kohta "TARVIKKEET" Katso tietoja paperista, joka on kielletty tai jota ei suositella kohdasta "KÄYTETTÄVÄT PAPERITYYPIT".
Onko tasolla oleva paperi imenyt kosteutta? | Ellet aio käyttää tasolla olevaa paperia pitkään aikaan, poista paperi tasolta ja varastoi se pussiin pimeään ja kuivaan paikkaan.
Ovatko ohisyöttötason ohjaimet säädetty paperin leveyden mukaan? | Säädä ohisyöttötason ohjaimet paperin leveyden mukaan.
Onko ohisyöttötason jatkotaso vedetty ulos? | Kun asetat laitteeseen suurikokoista paperia, vedä jatkotaso esiin.
Onko ohisyöttötason syöttötela likainen? | Puhdista ohisyöttötason syöttötelan pinta. - OHISYÖTTÖTASON RULLAN PUHDISTAMINEN
Onko A5 (5-1/2" x 8-1/2") -kokoista paperia lisätty? | Kun lisäät A5 (5-1/2” x 8-1/2”) -kokoista paperia, aseta paperi vaakasuuntaan (A5R (5-1/2” x 8-1/2”R)).
Onko paperikoko määritetty? | Jos käytät erikoiskokoa, muista määrittää paperikoko. Jos tasolle asetettavan paperin koko vaihtuu, tarkista paperikoon asetukset. "Asetustila" → [Paperitasoasetukset] → [Tason rekisteröinti]
Oletko lisännyt paperia ohisyöttötasolle? | Kun lisäät paperia, poista tasolta kaikki siellä vielä olevat paperit, yhdistä ne lisättävään paperiin ja lisää paperit yhtenä pinona. Jos paperia lisätään ilman tasolla olleen paperin poistamista, seurauksena voi olla paperitukos.

Takaisin ylös