# PAPERILLE TULOSTUU USEITA KÄSITTÄMÄTTÖMIÄ MERKKEJÄ

Jos tämän käyttöohjeen ratkaisut eivät auta ongelmaan, paina [VIRTA]-painiketta ja käännä päävirtakytkin asentoon "". Odota vähintään 10 sekuntia, ja käännä sen jälkeen päävirtakytkin asentoon "". Kun päävirtakytkimen merkkivalon väri on vaihtunut vihreäksi, paina [VIRTA]-painiketta.
Kun kosketuspaneelin oikeassa yläkulmassa olevan työtilan näytön taustaväri ei ole harmaa, älä katkaise virtaa päävirtakytkimestä tai irrota virtapistoketta. Se saattaa vahingoittaa kovalevyä tai hävittää parhaillaan tallennettavat tai vastaanotettavat tiedot.

Tarkistettava asia | Ratkaisu
--- | ---
Onko tietokone tai laite epävakaassa tilassa? | Peruuta tulostus, käynnistä tietokone ja laite uudelleen ja yritä tulostaa uudestaan. Jos tietokoneen muistissa tai kiintolevyllä on vain vähän vapaata tilaa, teksti saatetaan tulostaa satunnaisina merkkeinä. Näin voi käydä myös silloin, kun laitteen välimuistiin on tallennettu suuri määrä tulostustöitä ja vapaata tilaa on jäljellä vain vähän. Tulostuksen peruuttaminen Windows: Kaksoisnapsauta tulostimen kuvaketta, joka näkyy tehtäväpalkin oikeassa reunassa alhaalla. Valitse sitten Peruuta kaikki tiedostot (tai Poista tulostustyöt) [Tulostin]-valikosta. Macintosh: kaksoisosoita laitteen nimeä tulostinluettelossa, valitse poistettava tulostustyö ja poista se. Laitteessa: Kosketa työtilan näyttöä käyttöpaneelissa. Vaihda näyttöä koskettamalla [Tulostus]-välilehteä, kosketa poistettavan tulostustyön näppäintä ja kosketa sitten [Seis/poista]-näppäintä. Esiin tulee peruutuksen vahvistamista koskeva viesti. Kosketa [Peruuta]-näppäintä. Jos uudelleenkäynnistys on tehty ja paperille tulostuu edelleen satunnaisia merkkejä, pyydä pääkäyttäjää pidentämään [I/O-aikaraja]-aikakatkaisuasetusta asetustilassa. "Asetustila" → [Tulostimen asetukset] → [Liitäntäasetukset] → [I/O-aikaraja] Jos paperille tulostuu vielä kaikkien näiden toimien jälkeen satunnaisia merkkejä, poista tulostinajuri ja asenna se uudelleen.

Takaisin ylös